Statistisk sentralbyrås registertall viser riktignok at over 5.000 færre fikk staten som arbeidsgiver gjennom 2017, ifølge en oversikt fra mars i år. Men i virkeligheten er de 5.000 for det meste «organisert ut» av statens arbeidsgiverruller. Antall statsansatte økte egentlig med rundt 900, skriver Difis seniorrådgiver Kristian Eide i en fersk analyse.

Kirken og banen ut

Det er nå rundt 166.000 direkte statsansatte, enda flere om separat organiserte offentlige foretak i som for eksempel helse regnes inn.

Les også: Vil barbere vekk statlige jobber fra Oslo

Solberg-regjeringen har både før og nå hatt som mål å tilrettelegge best mulig for privat nærings- og annen virksomhet, og å begrense byråkrati og vekst i statlig sektor.

Artikkelen fortsetter under annonsen

» … Samtidig må offentlig sektor vise omstillingsevne og -vilje, og tiltak for å effektivisere og avbyråkratisere offentlig sektor må gjennomføres. En effektiv offentlig sektor er også nødvendig for å møte behovet for velferdstjenester uten at dette reduserer tilgangen på arbeidskraft i privat sektor.» heter det i den siste regjeringsplattformen,

Les også: Solbergs regjering bankes grønn og blå på Stortinget

Avbyråkratiseringen har så langt ikke gått særlig fort – i alle fall ikke i tall. «Justert for omorganiseringer, har antall ansatte økt med 900", skriver Difi i sin analyse av utviklingen gjennom 2017.

For fallet i SSBs registerbaserte statistikk over arbeidsforhold i staten skyldes i hovedsak bytte av hatt. Det statlige Jernbaneverket ble i 2017 til Bane Nor. 4500 fikk ikke lenger staten som arbeidsgiver, bare vel 300 gikk over til det nye Jernbanedirektoratet.

Les også: Bane Nor får ikke ungdom på skinner

Den norske kirke fikk tilsvarende rundt 1600 arbeidsforhold flyttet ut fra staten som arbeidsgiver etter skillet mellom kirke og stat.

Utdannelse

I Difi-analysen er det utdannelse som har fått flest nye jobber gjennom 2017. På Kunnskapsdepartementets område ble det 890 flere ansatte. Arbeids- og velferdsetaten (450) og politi- og lensmannsetaten (466) gikk også godt opp.

Motsatt har utlendingsetaten gått ned med 250 etter det store fallet i asylankomster. Samferdsels- og Helse- og omsorgsdepartementene har også knepet inn, den første mest gjennom kutt i veivesenet.

Finansdepartementet er også blant de aktsomme. Deres underliggende skatteetat har nå ifølge Difi 150 færre arbeidsforhold enn for ett år siden. (Vilkår)